google/wiki40b huggingface dataset:
Ginko dvojlaločné

Popis

Ginko dorastá do výšky 40 metrov a môže sa dožiť až 2000 rokov.

Koruna

Koruna je kužeľovitá alebo rozložitá. V súčasnosti sú vyšľachtené dekoratívne kultivary s valcovitou korunou.

Konáre

Konáre a konáriky navzájom zvierajú ostrý uhol. Sú vzpriamené.

Kôra

Je hnedosivá až tmavohnedá. Borka sieťovito praská. Na kmeni sa vyskytujú vyvýšeniny zmenšujúce sa smerom k vrcholu.

Listy

Ginko ako jediný zástupca nahosemenných rastlín má plochú listovú čepeľ. Nejde však o pravý list, ale o zvláštny tvar ihličia vejárovitého tvaru, vyrastajúcich v skupinách na brachyblastoch. Zjari sú svetlozelené, v lete stmavnú a na jeseň sú maslovožlté. Ihličie je ploché, dvojlaločné, mäkké a dlhostopkaté. U fosílnych druhov tohoto rodu boli pravé listy oveľa viac delené ako u druhu recentného. Na základe vejárovitej žilnatiny ihličia ginka, ktorá pripomína žilnatinu mnohých papradí, môžeme predpokladať, že pôvodní zástupcovia nahosemenných rastlín sa vyvinuli práve z medzistupňa pseudolistnatých rastlín.

Kvety

Samčie jahňady vyrastajú výlučne na brachyblastoch. Samičie kvety vyrastajú po 2-3 a sú vetroopelivé, kvitne v marci až apríli. Ginko je dvojdomá rastlina, teda samčia a samičie kvety sa nenachádzajú na tej istej rastline.

Plod

Je sivozelená alebo žltkastá semenná kôstkovica. Plody stromu sú jedlé a po dozretí výrazne zapáchajú - využívané v orientálnej kuchyni. Vyprážané, po predchádzajúcom namočení do slaného roztoku, sa považujú za lahôdku.

Nároky na prostredie

Ginko je odolný strom. V mestách veľmi dobre odoláva emisiám oxidu uhličitého aj oxidov síry. O jeho húževnatosti svedčí aj fakt, že po atómových útokoch na Japonsko bol prvým stromom, ktorému začali rásť listy.

Ginko v kultúre orientálnych národov

V Japonsku, Číne a Kórei je ginko posvätné, tradične sa vysádzalo v okolí chrámov (všetky exempláre vysadené v Európe pochádzajú zo stromov východoázijských kláštorných záhrad). V dobe opadu ihličia chodili k stromu, klaňali sa mu a s úctou zbierali opadané ihličie. Koncom druhej svetovej vojny zhodili Američania na Hirošimu atómovú bombu a asi kilometer od epicentra výbuchu stál kostol, na nádvorí ktorého rástlo ginko. Kostol bol po výbuchu zničený, no ginko prežilo ničivý útok bez väčšej ujmy. Po vojne sa mal kostol znovu postaviť, no stavbe stálo v ceste ginko, z ktorého medzičasom vyrástol zdatný strom. Nikomu však nenapadlo strom zoťať, schody do kostola sa okolo neho rozdvojujú a pri strome je tabula s nápisom „No more Hiroshima“.

Medicínske využitie stromu

Semená a ihličie stromu sa používajú ako liečivo. Obsahujú asi 60 účinných látok z ktorých najdôležitejšie sú: bilobalid, ginkgolid, amentoflavon, bilobetin, sekvoiaflavon, kvercetin, 
kamferol, ginkgetin,kyselina 6-hydroxykynurenová a vitamín C (kyselina L-askorbová). 
V medicínskych preparátoch sú využívané na rozširovanie ciev, zlepšenie cirkulácie krvi a jej okysličovania. Využívajú sa aj pri astme, nedostatočnom mozgovom prekrvení a gangrénach.
Haldex Traction

Prvá generácia (1998)

Prvá generácia mala svoju premiéru v automobiloch Audi TT, Audi S3 8L a VW Golf IV s elektronicky riadeným mechanicko-hydraulickým konceptom pohonu všetkých kolies. Ten pripája pohon zadných kolies vtedy, keď sa zníži priľnavosť predných kolies.

Druhá generácia (2001)

Druhá generácia je elektronicky riadeným permanentným pohonom všetkých kolies s diferenciálom Haldex, ktorý počíta, koľko výkonu môže poslať na kolesá zadnej nápravy. Diferenciál Haldex automaticky posiela výkon na predné i zadné kolesá podľa aktuálnej priľnavosti, pričom pri dobrej adhézii smeruje 95% výkonu na kolesá prednej nápravy.

Tretia generácia (2006)

Tretia generácia mala premiéru v automobile Land Rover Freelander 2. S vylepšenými schopnosťami sa zameriava na poskytnutie okamžitej reakcie v teréne.

Štvrtá generácia (2007)

Automobilka Saab uviedla kombináciu pohonu Haldex vo svojom modeli Saab 9-3 Turbo-X koncom roka 2007 pod názvom XWD (Cross-Wheel Drive).

Piata generácia (2009)

Dňa 16. apríla 2009 oznámil Haldex dohodu s Volkswagen Group, že poskytne Volkswagenu nový AWD systém pre ich novú modulárnu platformu z roku 2012. Nová, piata generácia, je zameraná na zjednodušenie integrácie do pohonného ústrojenstva.
Rýchlovarná kanvica

Rýchlovarná kanvica (nespisovne  alebo podľa iných názorov nárečovo rýchlovarná konvica) je elektrický spotrebič, ktorý slúži na ohrievanie vody až do bodu varu. Najčastejšie sa používa na prípravu teplých nápojov alebo jedál, ktoré potrebujú na svoj vznik vriacu vodu.
Jej konštrukcia sa najčastejšie skladá z dvoch častí, a to ohrievacieho telesa (podstavca) a oddeliteľnej nádoby na vodu. Pri starších modeloch sa tieto dve časti spotrebiča nedali oddeliť. Ich oddelením sa zvýšila praktickosť rýchlovarnej kanvice a stala sa z nej vynikajúci pomocník človeka. Ohrievanie vody zabezpečuje tepelným telesom s výkonom približne od 600 W až do 2 500 W. Tento výkon umožňuje relatívne rýchle ohriatie vody. Kanvica je vybavená bimetalovým pásikom alebo termostatom, ktorý po dosiahnutí bodu varu odpojí tepelné teleso od prívodu elektrickej energie. Tento spínač zároveň slúži ako bezpečnostná poistka a ochrana proti požiaru.
Vzhľadom na rýchlosť ohrievania a bezpečnosť, ide o obľúbený spotrebič, ktorý sa nachádza takmer v každej domácnosti. Jeho zásadná nevýhoda je vysoký odber prúdu. No celkovo je rýchlovarná kanvica na ohrievanie vody úspornejšia, ako napr. elektrický sporák, lebo nie je potrebné ohrievať navyše iné predmety a látky (napr. hrniec).
Saint-Vidal

Poloha

Obec má rozlohu 7,71 km². Najvyšší bod je položený 924 m n. m. a najnižší bod 682 m n. m.

Obyvateľstvo

Počet obyvateľov obce je 501 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Faute-sur-Mer

Poloha

Obec má rozlohu 6,94 km². Najvyšší bod je položený 17 m n. m. a najnižší bod 0 m n. m.

Obyvateľstvo

Počet obyvateľov obce je 916 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uniatstvo

Uniatstvo (lat.) je spojenie časti východných kresťanov s Rímskou cirkvou na základe dohôd o únii (Brestská 1596, Užhorodská 1646 a i.), ktoré predpokladalo prijatie primátu rímskeho pápeža, katolíckych dogiem pri zachovaní vlastných osobitostí cirkevného života, obradov, spiritulity atď.
Valdurenque

Poloha

Valdurenque má rozlohu 5,99 km². Najvyšší bod je položený 329 m n. m. a najnižší bod 191 m n. m.

Obyvateľstvo

Valdurenque má 812 obyvateľov (2009).
Graf vývoja obyvateľstva:
Zdroje: INSEE
Mária Sziglová-Winklerová

Životopis

Vo voľbách v roku 1954 bola zvolená za Komunistickú stranu Slovenska do Národného zhromaždenia vo volebnom obvode Šamorín-Dunajská Streda. Spolu s ňou zastupovalo maďarskú menšinu na Slovensku osem ďalších reprezentantov. V marci v roku 1957 na Národnom zhromaždení rezignovala z funkcie a nahradila ju Zdenka Fehérová.
Hoci pôvodne pracovala ako slúžka, neskôr získala prácu v poľnohospodárskom priemysle a v roku 1953 bola za svoju prácu ocenená Vyznamenaním za zásluhy o výstavbu. V roku 1954 jej ako agronómke v štátnom majetku v obci Štvrtok bolo udelené ďalšie štátne vyznamenanie. Následne v rokoch 1955-1957 pôsobila ako člen Ústredného výboru slovenského zväzu mládeže. Z tejto funkcie bola odvolaná pre „nesplnenie povinnosti“ v decembri v roku 1957.
Ladislav Hyža

Životopis

V rokoch 1958 – 1964 študoval dramaturgiu a divadelnú vedu na Divadelnej fakulte Vysokej školy múzických umení v Bratislave. Od roku 1964 pôsobil v Slovenskom rozhlase, štúdio Banská Bystrica ako režisér, vedúci režisér a od roku 1996 riaditeľ. Režíroval približne 250 – 300 rozhlasových hier domácich i svetových autorov, rozprávok a inscenácií, spolupracoval s ochotníckymi divadelníkmi a pripravil rôzne rozhlasové pásma, poviedky, napísal aj viacero rozhlasových hier a rozhlasových dramatizácií. Svoje spomienky zhrnul v knihe s názvom Diagnóza: Rozhlasom urieknutý.
Kotlina (Vysoké Tatry)

Turistika

Do dolinky nevedú turistické chodníky
Bannay (Moselle)

Poloha

Obec má rozlohu 4,11 km². Najvyšší bod je položený 327 m n. m. a najnižší bod 212 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Réaumur (Vendée)

Poloha

Obec má rozlohu 22,09 km². Najvyšší bod je položený 187 m n. m. a najnižší bod 98 m n. m.

Obyvateľstvo

Počet obyvateľov obce je 807 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maldegem

Obyvateľstvo

Obec má približne 22 791 obyvateľov (2010).
Meillerie

Poloha

Obec má rozlohu 3,91 km². Najvyšší bod je položený 1 000 m n. m. a najnižší bod 372 m n. m.

Obyvateľstvo

Počet obyvateľov obce je 315 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Atlantské metro

Atlantské metro, v origináli nazývané Metropolitan Atlanta Rapid Transit Authority, je veľký prepravný systém, nachádzajúci sa v Atlante. Využíva výhody ľahkého metra a autobusovej dopravy a patrí k najväčším systémom verejnej dopravy v USA. Autobusové linky systému boli sprevádzkované v roku 1972, železničné 30. júna 1979.
Dopravný systém metra má celkovú dĺžku 77 km a 38 staníc. Na svojich 4. linkách denne prepraví okolo pol milióna pasažierov. Na 132 autobusových liniek, ktoré tvoria časť systému, pripadá takmer polovica prepravených ľudí.
Reilhac (Cantal)

Poloha

Obec má rozlohu 8,89 km². Najvyšší bod je položený 867 m n. m. a najnižší bod 582 m n. m.

Obyvateľstvo

Počet obyvateľov obce je 1 038 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ayguemorte-les-Graves

Poloha

Obec má rozlohu 6,33 km². Najvyšší bod je položený 34 m n. m. a najnižší bod 4 m n. m.

Obyvateľstvo

Počet obyvateľov obce je 932 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moutier-Malcard

Poloha

Obec má rozlohu 25,81 km². Najvyšší bod je položený 433 m n. m. a najnižší bod 262 m n. m.

Obyvateľstvo

Počet obyvateľov obce je 546 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Culles-les-Roches

Poloha

Obec má rozlohu 8,9 km². Najvyšší bod je položený 446 m n. m. a najnižší bod 236 m n. m.

Obyvateľstvo

Počet obyvateľov obce je 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šimon Organista

Životopis

Pôsobil ako maliar, bol mešťanostom Banskej Štiavnice (doložený 1718). Presťahoval sa do Banskej Bystrice, kde ho prijali za mešťana (po 1735).
Krídlo (hmyz)

Krídlo je letový orgán pri mnohých druhoch hmyzu.
Hmyz, ktorý má krídla označujeme ako krídlatý hmyz (Pterygota), druhou skupinou hmyzu je hmyz bezkrídly (Apterygota). U hmyzu sa vyskytujú dva páry krídel. Niektoré druhy hmyzu majú krídla rovnaké, alebo veľmi podobné (motýle, vážky, koníky). U niektorých druhov hmyzu je niektorý pár modifikovaný, napr. pri chrobákoch je premenený prvý pár krídel na tzv. krovky. U dvojkrídlovcov (Diptera) je niekedy druhý pár krídel premenený na tzv. kyvadielka.
Július Bajcsy

Študijné pobyty v zahraničí

1962 – 1963 polročný študijný pobyt na Katedre informacionno – izmeritelnoj techniki na Moskovskom energetickom inštitúte v Moskve.
Zmluva o mlčanlivosti

Zmluva o (zachovaní) mlčanlivosti (iné názvy: zmluva/dohoda o (zachovaní) mlčanlivosti, zmluva/dohoda o zachovaní tajomstva, zriedkavo a po anglicky non-disclosure agreement, skratka NDA) je zmluva medzi najmenej dvoma stranami, prostredníctvom ktorej sa strany zaväzujú nešíriť informácie, na ktoré sa táto zmluva vzťahuje.
Beograđanka

Beograđanka alebo Palata Beograd (srbsky Београђанка, Палата Београд) je výšková budova v Belehrade. Nachádza sa medzi ulicami Masarykova a Krále Milana. 101 m vysoká budova má 24 poschodí.
Budova vznikla v období medzi rokmi 1969 a 1974 podľa projektu architekta Branka Pešića; išlo o prvú výškovú stavbu v užšom centre mesta a o ukážku belehradskej architektúry konca 60. rokov 20. storočia. Vo svojej dobe bola najvyššou budovou v meste (neskôr ju prekonala Veža Ušće). Pôvodne sa na najvyššom poschodí nachádzala aj reštaurácia s vyhliadkou na mesto, ktorá bola neskôr uzavretá po tom, ako toto poschodie zakúpila lokálna stanica RTV Studio B. Dnes tu sídli aj televízna spoločnosť Košava TV a niektoré ďalšie významné spoločnosti. Výhľadovo sa plánuje oprava budovy a rekonštrukcia fasády.
Gbelský bor

Vymedzenie

Podcelok leží v severnom výbežku Borskej nížiny, východne od nivy rieky Morava, približne medzi Kopčanmi a Kútmi. Severným a západným smerom leží Dyjsko-moravská niva, podcelok Dolnomoravského úvalu, južným smerom pokračuje nížina Myjavskou nivou. Východne sa krajina vlní do Chvojnickej pahorkatiny, ktorá má v tejto časti podcelok Unínska pahorkatina.

Osídlenie

Územie je charakteristické borovicovými lesmi, ktoré absentujú len v severnej časti. Osídlenie je len v okrajových častiach podcelku a v západnej časti sú uhoľné bane i ropné vrty.

Doprava

Západným okrajom územia vedie cesta I/2 i železničná trať Bratislava – Břeclav, strednou časťou vedie železničná trať Kúty – Sudoměřice.
Čyhyryn

Čyhyryn (ukr. Чигирин) je mesto na Ukrajine. Leží v Čerkaskej oblasti na brehoch rieky Ťasmyn. V rokoch 1648–1669 bol centrom kozáckeho štátu a teda vlastne hlavným mestom Ukrajiny.
Dnes tu žije zhruba desaťtisíc obyvateľov.
Končistá (vrch vo Vysokých Tatrách)

Poloha

Končistá sa nachádza v bočnom hrebeni Vysokých Tatier, ktorý vychádza južným smerom z Popradského Ľadového štítu. Na východe hrebeň klesá do Batizovskej, na západe do Štôlskej doliny. Na hrebeni Končistej, ako sa podľa najvyššieho vrchu nazýva, leží Malá Končistá, Prostredná Končistá a Štôlská veža. Najvyšší z trojice vrcholov Končistej sa nazýva Jármayho stôl. Je to bizarný balvan, ktorý je vidieť aj z Batizovskej doliny. Tvarom pripomína konskú hlavu alebo kováčsku nákovu. Poliaci ho nazývajú Kowadło aj Koń Jármaya.

Názov

Názov vystihuje podobu štítu pri pohľade z juhu. Končistá pôvodne nemala žiadne meno. Batizovský štít a Končistu podtatranskí obyvatelia volali Hrebeň i Batizovským vrchom. V 60-tych rokoch 19. storočia najvyšší končiar hrebeňa dostal meno Končistá.

Výstupy

Je veľmi ľahko dostupná. V turistických sprievodcoch sa o nej autori zmieňujú ako o najľahšie prístupnom štíte spomedzi hlavných štítov Vysokých Tatier. Pravdepodobne ju veľmi dávno poznali hľadači pokladov, pytliaci, zlatokopi. Horskí vodcovia pred prvou svetovou vojnou o nej hovorili s dešpektom, vraj sa dá na „ňu vyteperiť aj na zdochýnajúcom koni“. Vraveli to preto, lebo boli nespokojní z nízkou vodcovskou odmenou, ktorú vodcom predpisoval Spišskou župou stanovený cenník. Niektorí vodcovia, napríklad Ján Pastrnák i Ján Ruman Driečny tu mali pytliacke revíry. Pod Jármayho stôl v 19. storočí vystúpilo veľa turistov. Nikto však na jej vrchole, ktorý vyčnieval 7 metrov nad vrchol, nestál. Končistá tak zostávala nedobytným štítom. Viktor Lorenc v týždenníku Zipser Bote (Spišský posol) 24. augusta 1878 uverejnil správu, že jeho výstup na nákovu skončil neúspechom. Nevzdal sa. Časopis Zipser Bote v roku 1891 uverejnil správu o výstupe Ladislava Jármaya (bol kúpeľným lekárom v Starom Smokovci), ktorý na Končistú vystupoval s predsavzatím zdolať vrcholovú skalu, ale ako napísal „s ľútosťou doznať musíme, že najvyšší bod dosiahol dosiaľ len smelý bádateľ Vysokých Tatier pán inžinier Viktor Lorenc so svojim sprievodcom Rumanom“. Neuviedol však dátum výstupu. Jármay navrhol veľký balvan nazvať Lorencovou skalou. Výbor Uhorského karpatského spolku s návrhom nesúhlasil, lebo Lorenc bol „nebezpečný pansláv“. Nákovu akoby natruc nazvali Jármayho stôl. Viktor Lorenc (1843 – 1915) bol rodák z Kroměříža, pôsobil ako hlavný inžinier krompašských železiarní. Tatry navštevoval často. Traduje sa, že na Končistú vystúpil z Lúčneho sedla. Prvý zimný výstup na Končistú urobil 17. februára 1906 nemecký horolezec Alfred Martin. Výstup je dovolený len s horským vodcom. Končistá je častým cieľom turistov aj napriek tomu, že na ňu nevedie turistický chodník.
Artaix

Poloha

Obec má rozlohu 21,41 km². Najvyšší bod je položený 331 m n. m. a najnižší bod 242 m n. m.

Obyvateľstvo

Počet obyvateľov obce je 404 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boulages

Poloha

Obec má rozlohu 11,54 km². Najvyšší bod je položený 103 m n. m. a najnižší bod 76 m n. m.

Obyvateľstvo

Počet obyvateľov obce je 234 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jurvielle

Poloha

Obec má rozlohu 5,79 km². Najvyšší bod je položený 2 093 m n. m. a najnižší bod 1 240 m n. m.

Obyvateľstvo

Počet obyvateľov obce je 22 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Relačná algebra

História

Aj keď isté obdoby relačnej algebry boli známe už skôr, do všeobecného povedomia sa relačná algebra dostala až v roku 1970, keď Edgar Frank Codd prišiel s tzv. relačným modelom organizácie údajov. Codd tiež dokázal tzv. Coddovu vetu, podľa ktorej je relačná algebra ekvivalentná (čo sa popisnej sily týka) relačnému kalkulu, a teda aj predikátovej logike prvého rádu.
Na základe relačnej algebry bolo neskôr vytvorených viacero dotazovacích jazykov. Na jej základe je postavený aj dotazovací jazyk SQL, vyvinutý v roku 1974, ktorý je v súčasnosti jedným z najpoužívanejších jazykov na manipuláciu s databázami.

Operátory

Operátory relačnej algebry sa v zásade delia na dve kategórie: primitívne a odvodené. Primitívne operátory sú analógiou konceptu úplného systému známeho z matematickej logiky, keďže sa z nich dajú odvodiť všetky odvodené operátory. Voľba takejto množiny operátorov nie je jednoznačná, Edgar Frank Codd za primitívne operátory zvolil selekciu, projekciu, karteziánsky súčin, zjednotenie množín, rozdiel množín a premenovanie. Presnejšie, Codd pôvodne premenovanie medzi primitívne operátory nezaradil, ale nevyhnutnosť tohto kroku sa ukázala pri tvorbe dotazovacieho jazyka ISBL.
Šesť primitívnych operátorov teda tvorí akési jadro relačnej algebry. Ostatné operátory síce podstatne uľahčujú prácu, dajú sa však vynechať bez zníženia popisnej sily celého systému.

Projekcia

Projekcia je relačná operácia, ktorá intuitívne zodpovedá výberu stĺpcov z tabuľky (teda sa obmedzíme iba na niektoré atribúty). Ide teda o unárnu operáciu \Pi_\mathbf{X}( R ), kde X je množina názvov atribútov. Výsledkom je tá istá relácia obmedzená na atribúty z X.

Premenovanie

Operácia premenovania, ktorá sa značí \rho_{a / b}(R), má viac-menej len formálny význam a využíva sa najmä v súvislosti s joinom. Operácia \rho_{a / b}(R) premenuje atribút a na b.

Obmedzenia relačnej algebry

Napriek tomu, že relačná algebra poskytuje dostatočne silný aparát na väčšinu praktických aplikácií databázových systémov, existujú aj operácie na reláciach, ktoré sa pomocou nej nedajú vyjadriť. Jedným takým príkladom je napr. tranzitívny uzáver relácie.
Katedrála svätého Ondreja (Bordeaux)

Katedrála svätého Ondreja vo francúzskom meste Bordeaux je rímskokatolícka katedrála slúžiaca ako sídlo arcibiskupstva Bordeaux.
V roku 1862 bola katedrála zaradená medzi Monument historique. Od roku 1998 je ako súčasť pútnickej cesty do Santiaga de Compostela zapísaná na zozname svetového dedičstva UNESCO.

Opis

Katedrála je 124 m dlhá, 18 m široká v bočnej lodi, 23 metrov vysoká v hlavnej lodi a 29 m v chóre. Prevažne gotická stavba (koniec 12. storočia  až 15. storočie) rozšírila románsky kostol z ktorého sa zachovala západná hlavná loď. Predchádzajúci kostol vysvätil v roku 1096 pápež Urban II. V roku 1137 sa v ňom zosobášili Eleonóra Akvitánska a Ľudovít VII., v katedrále v roku 1615 Ľudovít XIII. a Anna Habsburská.
Počas Francúzskej revolúcie bol zničený interiér, samotná katedrála bola využívaná ako stodola.
Saint-Nazaire-de-Pézan

Poloha

Obec má rozlohu 5,66 km². Najvyšší bod je položený 5 m n. m. a najnižší bod 0 m n. m.

Obyvateľstvo

Počet obyvateľov obce je 568 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Martyre

Poloha

Obec má rozlohu 18,01 km². Najvyšší bod je položený 191 m n. m. a najnižší bod 49 m n. m.

Obyvateľstvo

Počet obyvateľov obce je 764 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cressia

Poloha

Obec má rozlohu 14,99 km². Najvyšší bod je položený 637 m n. m. a najnižší bod 431 m n. m.

Obyvateľstvo

Počet obyvateľov obce je 274 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bruggy

Náboženstvo

Mesto je sídlom rímskokatolíckej diecézy.
Saint-Pern

Poloha

Obec má rozlohu 12,13 km². Najvyšší bod je položený 181 m n. m. a najnižší bod 56 m n. m.

Obyvateľstvo

Počet obyvateľov obce je 956 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oblievačka

Oblievačka (iné názvy: polievačka, kúpanie, kúpačka, kuparska) je zvyk (na Slovensku najmä na východe) spočívajúci v polievaní dievčat a mladých žien vodou (alebo voňavkou) na Veľkonočný pondelok (a utorok). V niektorých oblastiach Európy (vrátane napr. juhozápadného Slovenska) je vždy spojená so šibačkou - preto pozri aj článok o šibačke.

Zvyky spojené s oblievaním na Slovensku

Slovenskom prechádza európska kultúrna hranica rozdeľujúca východné a západné zvyky, ku ktorým sa vzťahuje aj kúpanie a oblievanie. To sa zaraďuje k východnému Slovensku, kým šibanie je západoeurópskou tradíciou. Kúpanie vodou malo mladým ženám  dievčatám zabezpečiť plodnosť, zdravie a krásu. Výraznejšie rozdiely v uplatňovaní týchto veľkonočných zvykov boli viditeľné do 50. rokov, potom sa začali zjednocovať.
V niektorých oblastiach Slovenska (napr. na Ponitrí, na Kysuciach) mládenci začali s oblievačkou už vo Veľkonočnú nedeľu popoludní pokračujúc na Veľkonočný pondelok popoludní. Kupači boli pohostení zvyčajne mäsom, koláčmi, pálenkou a za odmenu dostávali od dievčat maľované vajíčka (kraslice) alebo peniaze. Pondelokové dopoludnie bolo ako oblievací čas vyhradené pre menších chlapcov. Kupači boli často sprevádzaní hudobníkmi. Na oblievanie používali mládenci na Ponitrí vlastnoručne zhotovené drevené striekačky.
O veľkonočnom zvyku oblievania písal aj slovenský autor z 19. storočia Ján Kollár. V diele Národnie spievanky 1 – Piesne a zlomky z mytologického ohľadu pamätné :
Kúpanie sa deje v pondelok a v utorok veľkonočný; v pondelok oblievajú mládenci dievčatá a v utorok dievčatá mládencov, raz skromne ružovou vodkou zo skleničky, raz hojne obyčajnou vodou z veľkej nádoby. Niekde, najmä na dedinách dievku celú aj do studne, potoka alebo jazera hodia. … Oblievačka zdá sa byť tiež pohanskoslovanský pozostatok, ktorého cieľ a význam nevieme.
S veľkonočnou oblievačkou je spájaná aj zábava, ktorá sa konala v pondelok večer. Usporadúvali ju mládenci za peniaze, ktoré dostali za oblievanie. Pozvané boli dospelé dievčatá a ich matky, ktoré prinášali „cesť“. Išlo o takzvanú poctu alebo česť pozostávajúcu z peňazí a jedla – väčšinou čerstvého chleba, slaniny, klobásy, vajíčok. V prípade, že niektorá z matiek nepriniesla nič, stala sa terčom posmešných výkrikov typu cesť pýta jesť. Následne mládenci ponúkli matky pálenkou a tancovali s nimi v tanečnom kole.
Tento spôsob polievania v poslednom období postupne zanikal. Dnes sa polieva iba menším množstvom vody, namiesto vedier sa používajú iba hrnčeky alebo fľaštičky. Do popredia sa dostáva polievanie parfumom alebo kolínskou vodou. Zmenil sa aj samotný význam veľkonočnej oblievačky a do popredia vystupuje skôr zábavná funkcia.

Oblievačka v utorok

Veľkonočný zvyk oblievania pokračoval v určitom zmysle aj v utorok. V tento deň sa situácia obrátila a dievčatá a mladé ženy oblievali mládencov, ktorých na ulici stretli. Pravidlom bolo, že išlo o mužov mladších ako päťdesiat rokov. Na rozdiel od mládencov, dievčatá v utorok nedostávali žiadnu odmenu.
Dionay

Poloha

Obec má rozlohu 14,01 km². Najvyšší bod je položený 625 m n. m. a najnižší bod 392 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE